Suresh 93 Views Jadeja
ఆల్‌ రౌండర్‌గా అగ్రస్థానంలో జడేజా
దుబాయి: ఐసిసి టెస్టు బౌలర్ల జాబితాలో అగ్ర స్థానంలో కొనసాగుతున్న జడేజా మరో అరుదైన ఘనతను అందుకున్నాడు. బంగ్లాదేశ్‌ ఆటగాడు అల్‌హసన్‌ను వెనక్కునెట్టి ఆల్‌రౌండర్‌గా అగ్ర స్థానాన్ని కైవసం చేసుకున్నాడు. భారత్‌-శ్రీలంక మధ్య కొలంబోలో జరిగిన రెండో టెస్టులో జడేజా బ్యాట్‌, బంతితోనూ రాణించిన సంగతి తెలిసిందే. ఈ టెస్టులో జడేజా 70 పరుగులు సాధించడంతో పాటు 7 వికెట్లను తన ఖాతాలో వేసుకున్నాడు. దీంతో అతడు ఆల్‌రౌండర్ల జాబితాలో అగ్రస్థా నంలో నిలిచాడు. భారత్‌కు చెందిన పలువురు ఆటగాళ్లు తమ ర్యాంకులను మెరుగు పరుచు కున్నారు. బ్యాట్స్‌మెన్‌లలో పుజారా ఒక మెట్టు పైకెక్కి 3వ స్థానాన్ని దక్కించుకున్నాడు.
132 పరుగులు సాధించిన రహానె 11 స్థానాలు ఎగబాకి ఆరోస్థానంలో నిలిచాడు. కోహ్లీ ర్యాంకులో ఎలాంటి మార్పులేదు. ఐదో స్థానంలో కొనసాగు తున్నాడు. కెఎల్‌ రాహుల్‌ (11), సాహా (44), రవీంద్ర జడేజా (51) కూడా తమ స్థానాలను మెరుగుపరుచుకున్నారు.బౌలర్ల జాబితాలో జడేజా అగ్రస్థానంలో కొనసాగుతుండగా మరో భారత ఆటగాడు రవిచంద్రన్‌ అశ్విన్‌ రెండో ర్యాంకును చేజార్చుకున్నాడు. ఇంగ్లాండ్‌కి చెందిన అండర్సన్‌ రెండో స్థానంలో నిలవగా, అశ్విన్‌ మూడో ర్యాం కుతో సరిపెట్టుకున్నాడు. మహ్మద్‌ షమి(20), ఉమేశ్‌ యాదవ్‌ (22) తమ స్థానాలను మెరుగు పరుచుకున్నారు. ఆల్‌రౌండర్ల జాబితాలో జడేజా అగ్రస్థానంలో కొనసాగుతుండగా అల్‌హసన్‌, రవిచంద్రన్‌ అశ్విన్‌, మొయిన్‌ అలీ, బెన్‌ స్టోక్స్‌ ఆతర్వాత స్థానాల్లో కొనసాగుతున్నాడు. జట్ల విషయానికొస్తే 123 పాయింట్లతో భారత్‌ జట్టు అగ్రస్థానంలో కొనసాగుతుండగా 2012 నుంచి సరైన సిరీస్‌ విజయం కోసం ఎదురుచూస్తున్న దక్షిణాఫ్రికా ఏడు పాయింట్లు చేజార్చుకున్నా రెండో స్థానాన్ని నిలబెట్టుకుంది. దక్షిణాఫ్రికాతో జరిగిన నాలుగు టెస్టుల సిరీస్‌ని 3-1తో ఇం గ్లాండ్‌ చేజిక్కించుకున్నా ర్యాంకింగ్స్‌లో మాత్రం ఇంగ్లాండ్‌ నాలుగో స్థానం నుంచి మూడో స్థానా నికి ఎగబాకింది. దక్షిణాఫ్రికాతో సిరీస్‌కి ముందు 99 పాయిం ట్లతో ఉన్న ఆ జట్టు మూడు విజ యాలతో ఆరు పాయింట్లు ఖాతాలో వేసుకుంది. శ్రీలంక వేదికగా జరుగుతున్న మూడు టెస్టుల సిరీస్‌లో ఇప్పిటికే 2-0తో ఆధిక్యం సాధించిన భారత్‌ చివరి టెస్టులో కూడా గెలిస్తే 125 పాయింట్లతో అగ్రస్థానాన్ని మరింతసుస్థిరం చేసుకోనుంది.